‘দীপ জ্বেলে যাই’, ‘খোকাবাবু’ থেকে ‘আদরিণী’... তাঁর স্ক্রিন প্রেজেন্স এতটাই শক্তিশালী যে অনেক ক্ষেত্রেই জনপ্রিয়তায় তিনি ছাপিয়ে যান নায়ক-নায়িকাকেও। অসাধারণ সুন্দরী এই অভিনেত্রীর আরও একটি পরিচয় রয়েছে। তিনি ব্লুজ-এর প্রযোজক স্নেহাশিস চক্রবর্তীর স্ত্রী। ‘খোকাবাবু’, ‘আদরিণী’, ‘বাক্স বদল’, ‘ভজগোবিন্দ’, ‘রাখিবন্ধন’— এই সব জনপ্রিয় ধারাবাহিকই ব্লুজ প্রযোজনা।


ছবি: রূপসার ফেসবুক পেজ থেকে
অভিনেত্রী হওয়ার পাশাপাশি তিনি রন্ধনপটিয়সীও বটে। কুকারি শোয়ের হোস্ট হিসেবে, বিভিন্ন কুকারি ইভেন্টের বিচারক হিসেবেও দেখা গিয়েছে তাঁকে। কিন্তু এতকিছুর পরেও আরও একটি স্বপ্ন ছিল রূপসা চক্রবর্তীর— নিজের একটি ‘বুটিক’। সম্প্রতি সেই ইচ্ছে পূরণ হয়েছে। ১৭ সেপ্টেম্বর, বিশ্বকর্মা পুজোর দিন আনুষ্ঠানিক উদ্বোধন হয়েছে তাঁর বুটিক ‘বেন্ড ইওর ট্রেন্ড’-এর। শুধুমাত্র মহিলাদের কথা ভেবেই এই বুটিক। এক্সক্লুসিভ ডিজাইনার পোশাক তো রয়েছেই, সঙ্গে রয়েছে অন্যান্য অ্যাকসেসরিজও। 

ছবি: রূপসার ফেসবুক পেজ থেকে
রূপসার বুটিকে যে আসবেন সহ-অভিনেত্রীরা, সেটা খুব স্বাভাবিক। বাংলা টেলিভিশনের বেশ কয়েকজন অভিনেত্রীই ইতিমধ্যে শপিং করেছেন ‘বেন্ড ইওর ট্রেন্ড’ থেকে। মৌমিতা গুপ্ত ও স্বস্তিকা দত্ত তাঁদের মনের আউটফিট-অ্যাকসেসরিজ যে পেয়েছেন এই বুটিক থেকে, সেটা জানাতে ভোলেননি সোশ্যাল মিডিয়ায়। 

ছবি: স্বস্তিকার ফেসবুক পেজ থেকে
এখনও যদি শপিং বাকি থাকে তবে ঘুরে আসতে পারেন একবার এই বুটিকে। বুটিকটি সন্তোষপুর লেকের কাছে। ঠিকানা— ১৭, রাসমোহন ভদ্র রোড। যোগাযোগ করতে পারেন ৭০০৩৭৭৩০০২ নম্বরে। কে বলতে পারে, হয়তো প্রিয় টেলি-অভিনেত্রীর সঙ্গে দেখাও হয়ে যেতে পারে শপিং করতে গিয়ে।
 
ছবি: রূপসার ফেসবুক পেজ থেকে